אקספו 67'

התערוכה העולמית הבינלאומית של 1967 (באנגלית: 1967 International and Universal Exposition), הידועה בקצרה כאקספו 67 הייתה התערוכה העולמית שנערכה בעיר מונטריאול, קנדה, בשנת 1967. תערוכה זו נחשבת עד היום לגדולה ולמוצלחת ביותר מבין כל הירידים העולמיים שנערכו, בה השתתפו 62 מדינות וביקרו יותר מ-50 מיליון מבקרים. התערוכה העולמית נערכה מ-27 באפריל ועד 29 באוקטובר. ביומה השלישי של התערוכה נרשם שיא עולמי במספר המבקרים - 569,000 מבקרים ביום אחד, מספר שיא המחזיק עד היום.

אקספו 67' נערכה כחלק מחגיגות המאה לקונפדרציה הקנדית. במקור, תוכננה התערוכה העולמית של שנה זו להיערך במוסקבה כדי לציין 50 שנה למהפכת פברואר של 1917 אולם מסיבות שונות החליטו הסובייטים לבטלה וקנדה נבחרה לארח את התערוכה ב-1962.

לטובת התערוכה הוקם האי המלאכותי איל נוטרדאם (Île Notre-Dame) במרכזו של נהר סנט לורנס. לאחר התערוכה המשיכה להתקיים באתר תערוכת "אדם ועולמו" במהלך חודשי הקיץ עד שנת 1981. במהלך תקופה זו נזנחו מרבית המבנים ונסגרו. כיום משמש אתר אקספו 67' פארק ובו כמה מן המבנים שנשתמרו מהתערוכה.

מרבית מן הקנדים רואים בה כאחד מהישגיה התרבותיים החשובים ביותר של ארצם.

בעקבות התערוכה הוקמה קבוצת הבייסבול הקנדית הראשונה ששיחקה בליגת הMLB, המונטריאול אקספוז, שלימים עברה לוושינגטון די. סי. והיא כיום הוושינגטון נשיונאלס.

{| align="center"
|<gallery widths="180" heights="250" perrow="4" mode="nolines" caption="תצלומים מהתערוכה העולמית אקספו 67'">
קובץ:Île Sainte-Hélène.jpg|
קובץ:Expo 67, île Notre-Dame, pavillons Canada, Provinces-de-l'Atlantique, Provinces-de-l'Ouest, Haïti et Monaco.jpg|
קובץ:Expo 67, pavillons Ontario, Canada, Provinces-de-l'Ouest, et le Minirail..jpg|
קובץ:Expo 67 Montreal Canada 1967 (5).jpg|
קובץ:Expo 67 Montreal Canada (5).jpg|
קובץ:Expo 67 Montreal Canada 1967 (10).jpg|פנים הביתן האמריקאי
קובץ:Expo 67 Montreal Canada 1967 (1).jpg|פנים הביתן היפני
קובץ:Front of Expo Express train.JPG|רכבת עם סמל התערוכה
</gallery>
|}250x250 פיקסלים
==השתתפות==
*אפריקה: אלג'יריה, קמרון, צ'אד, הרפובליקה של קונגו, חוף השנהב, אתיופיה, גבון, גאנה, קניה, מדגסקר, מרוקו, מאוריציוס, ניז'ר, רואנדה, סנגל, טנזניה, טוגו, תוניסיה, אוגנדה ווולטה העילית (בורקינה פאסו)
*אסיה: בורמה, ציילון (סרי לנקה), הרפובליקה הסינית (טאיוואן), קוריאה, הודו, איראן, ישראל, יפן, תאילנד ואיחוד האמירויות הערביות.
*אוסטרליה
*אירופה: אוסטריה, בלגיה, צ'כוסלובקיה, דנמרק, פינלנד, צרפת, גרמניה, יוון, איסלנד, איטליה, מונקו, הולנד, נורווגיה, שוודיה, שווייץ, הממלכה המאוחדת, ברית המועצות ויוגוסלביה.
* אמריקה: קנדה, ארצות הברית, מקסיקו, ברבדוס, קובה, גרנדה, גיאנה, האיטי, ג'מייקה, טרינידד וטובאגו וונצואלה.

בלטו בהיעדרן הרפובליקה העממית של סין, ספרד, דרום אפריקה, מרבית מדינות דרום אמריקה ומרבית מדינות ערב. כווית שהשתתפה תחילה עזבה את התערוכה עם פרוץ מלחמת ששת הימים במחאה על התנהלות המערב מול ישראל.
מפת התמצאות למבקרים

==הביתנים==
במסגרת התערוכה הוקמו יותר מ-90 ביתנים על ידי המדינות המשתתפות. ביתנים אלו נבנו על ידי אדריכלים בכירים המייצגים את מדינותיהם והם פיארו את היכולות החדשות בתחום העיצוב, הבנייה והטכנולוגיה. מורשתה האדריכלית של תערוכת אקספו 67' נחשבת לאחת המרשימות מבין התערוכות העולמיות. בביתנים עצם הוצגו בעיקר תערוכות אמנות ועיצוב והביתן הפופולרי ביותר בקרב המבקרים היה זה של ברית המועצות שמשך לבדו כ-13 מיליון מבקרים.

הביתן האמריקאי משך תשומת לב מיוחד גם כן בחדשנותו. הביתן נבנה בתוך כיפה גאודזית ענקית - מבנה אשר המציא בקמינסטר פולר שתכנן גם את הביתן בתערוכה. הביתן שכונה "הביוספרה" היה פורץ דרך גם במבנה החדשני וגם בניצני הבנייה הירוקה שהציג לעולם.

ביתן ישראל -

במרכזו פסל מסתובב בגובה 6.5 מ' עשוי מראות מעוגלות שבתנועתן יוצרות השתקפויות צבעוניות משתנות. 
בנוסף מיצג הבא להמחיש את בעיית המים ופיתוח החקלאות בישראל על ידי בריכה ובתוכה פרחים מכניים שנפתחים ונסגרים בהתאם לכניסת ויציאת המים . 
פרי עיצובו של האמן והמעצב הישראלי דן ריזינגר, חתן פרס ישראל לעיצוב לשנת 1999.

Israel pavillion, Montreal Expo-
A small revolving scuplture, backed by 6.5m curved mirror, created ever-changing reflections of color
made by the israeli designer and artist DAN REISINGER . ISRAEL PRICE WINNER FOR 1999

בניין מרשים נוסף שנבנה לקראת התערוכה, אך לא כביתן, היה פרויקט הביטאט 67' שתכנן האדריכל הישראלי-קנדי משה ספדיה (נבנה ללא קשר לישראל). הפרויקט נועד להיות בית מגורים והציג שימוש חדשני בבנייה טרומית וצורת מגורים יוצאת דופן. הבניין משמש למגורים עד היום.
{| align="center"
|<gallery widths="200" heights="200" perrow="3" mode="nolines">
קובץ:Expo 67, pavillon de l'URSS.jpg|הביתן הסובייטי (לאחר התערוכה הוא פורק ונבנה מחדש במרכז התערוכה של כל רוסיה במוסקבה)
קובץ:Expo 67, pavillon de la France.jpg|הביתן הצרפתי
קובץ:Mtl. Biosphere in Sept. 2004.jpg|הביתן האמריקאי: "הביוספרה של מונטריאול" בתכנון בקמינסטר פולר
קובץ:Expo 67, pavillon de l'Italie.jpg|הביתן האיטלקי
קובץ:Expo 67, pavillon du Canada et sa pyramide inversée ( le Katimavik).jpg|הביתן הקנדי
קובץ:Habitat 67, Montreal.jpg|פרויקט הדיור הביטאט 67', שתכנן האדריכל משה ספדיה
</gallery>
|}

==קישורים חיצוניים==

* [https://web.archive.org/web/20101121150633/http://www.lib.umd.edu/artarch/exhibition/1967/ אתר אדריכלי על התערוכה, אוניברסיטת מרילנד] 
* 

קטגוריה:תערוכות עולמיות
קטגוריה:מונטריאול: תרבות
קטגוריה:קנדה: היסטוריה
קטגוריה:1967
קטגוריה:קוויבק: היסטוריה